Public procurement notice: Contract Notice
Published: 2024-11-05
Buyer: Úrad pre verejné obstarávanie
Country: SK
Region: SK010
Contract type: Supplies
Procedure: Negotiated with prior call for competition
CPV classification: 31000000 | 31320000 | 32421000 | 35121000: Security equipment | 45111300
Estimated value: 2901200 EUR
Submission deadline: 2024-12-17
Award criteria: price

Technical requirements: Uchádzač alebo záujemca preukazuje splnenie podmienky účasti, že je oprávnený dodávať tovar, uskutočňovať stavebné práce alebo poskytovať službu podľa § 32 ods. 1 písm. e)  zákona o verejnom obstarávaní č. 343/2015 Z. z. doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

Uchádzač alebo záujemca preukazuje splnenie podmienky účasti, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu podľa  §32 ods. 1 písm. f) zákona o verejnom obstarávaní č. 343/2015 Z.z. doloženým čestným vyhlásením.
Predmetom zákazky je vypracovanie projektovej dokumentácie, dodávka zariadení, realizácia doplnenia bezpečnostného oplotenia, elektronickej zabezpečovacej signalizácie a mechanických  zábranných prostriedkov dotknutých technologických  objektov v areáli jadrového zariadenia SE EBO V2 (ďalej len „predmet zákazky“).
Podrobné vymedzenie predmetu zákazky vrátane technickej špecifikácie tvorí prílohu súťažných podkladov - „Technická špecifikácia“.
1. Tohto verejného obstarávania sa môže zúčastniť len ten, kto spĺňa podmienky
účasti týkajúce sa osobného postavenia vymedzené v ustanovení § 32 ods. 1 písm. e) a f) zákona.
2. Záujemca musí spĺňať nasledovné podmienky účasti týkajúce sa osobného postavenia a preukázať ich splnenie predložením nižšie uvedených dokladov (môžu byť nahradené aj jednotným európskym dokumentom):
2.1 je oprávnený dodávať tovar, uskutočňovať stavebné práce, alebo poskytovať službu, vo vzťahu aspoň k jednému predmetu zákazky, na ktorý predkladá ponuku / žiadosť o účasť;
- doklad o oprávnení dodávať tovar, uskutočňovať stavebné práce alebo poskytovať službu:
   - živnostenské oprávnenie alebo výpis zo živnostenského registra (napríklad podnikateľ - fyzická osoba, podnikateľ - príspevková organizácia),
   - výpis z obchodného registra (napríklad podnikateľ - právnická osoba, podnikateľ - fyzická osoba zapísaná v obchodnom registri),
   - iné než živnostenské oprávnenie, vydané podľa osobitných predpisov
2.2 nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
- doklad: čestné vyhlásenie
3. Záujemca zapísaný v zozname hospodárskych subjektov podľa § 152 zákona môže preukázať splnenie podmienok účasti osobného postavenia podľa § 32 ods. 1 zápisom do zoznamu hospodárskych subjektov, pričom ak zápis uchádzača/záujemcu v zozname hospodárskych subjektov neobsahuje všetky doklady potrebné na preukázanie splnenia podmienok účasti v súlade s ustanovením § 32 ods. 2 zákona platného v čase vyhlásenia tohto verejného obstarávania, predloží tieto doklady v žiadosti o účasť.
4. Záujemca, ktorý nie je zapísaný v zozname hospodárskych subjektov podľa § 152 zákona, preukáže splnenie podmienok účasti osobného postavenia dokladmi v súlade s § 32 ods. 2 zákona.
5. Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona, alebo nevydáva ani rovnocenné doklady, môže ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
6. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača/záujemcu.
7. Záujemca, ktorého tvorí skupina dodávateľov, preukazuje splnenie podmienok účasti, týkajúcich sa osobného postavenia, za každého člena skupiny osobitne.
8. Obstarávateľ nie je oprávnený použiť údaje z informačných systémov verejnej správy podľa osobitného predpisu, a teda záujemca (ak nie je zapísaný v zozname hospodárskych subjektov, alebo ak doklady dočasne nenahrádza predložením JED) predloží za účelom preukázania splnenia podmienok účasti osobného postavenia obstarávateľovi v ponuke všetky doklady podľa bodu 2 časti súťažných podkladov. 
9. Obstarávateľ nevyžaduje ani predloženie dokladu alebo dokladov, ktoré má k dispozícii z iného verejného obstarávania a ktoré sú aktuálne a platné. Záujemca alebo uchádzač na účely identifikácie dokladu podľa prvej vety uvedie v žiadosti o účasť alebo v ponuke identifikáciu verejného obstarávania v ktorom predložil doklad podľa prvej vety spolu s presnou identifikáciou časti ponuky alebo žiadosti o účasť v ktorej sa tento doklad nachádza.

Kompletné podmienky účasti sú uvedené v časti A2 súťažných podkladov.
Tohto verejného obstarávania sa môže zúčastniť len ten, kto spĺňa nižšie stanovené požiadavky na preukázanie technickej alebo odbornej spôsobilosti, a preukáže ich splnenie predložením uvedených dokladov (môžu byť nahradené aj jednotným európskym dokumentom):
1. V súlade s ustanovením § 34 ods. 1 písm. a) ZoVO: Zoznam dodávok tovaru/poskytnutých služieb rovnakého alebo podobného charakteru a zložitosti, ako je predmet zákazky uskutočnených za predchádzajúce tri roky od vyhlásenia verejného obstarávania, s uvedením cien, lehôt dodania a odberateľov.
Dokladom je referencia, ak odberateľom bol verejný obstarávateľ alebo obstarávateľ podľa ZoVO. 
Minimálna požadovaná úroveň štandardu:
Zo zoznamu dodávok tovaru/poskytnutých služieb musí vyplývať, že záujemca v relevantnom období dodal tovar/poskytol služby rovnakého alebo podobného charakteru ako predmet zákazky v kumulatívnej hodnote min. 200 000,- EUR bez DPH (slovom: dvestotisíc eur bez DPH). Za dodanie tovaru/poskytnutie služby rovnakého alebo podobného charakteru ako je predmet zákazky sa považuje realizácia ochranného oplotenia s elektronickými výstražnými prvkami a kamerovým systémom.

Kompletné podmienky účasti sú uvedené v časti A2 súťažných podkladov
V súlade s ustanovením § 34 ods. 1 písm. g) ZoVO: Údaje o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov (expertov) v minimálnom počte 5 osôb , zodpovedných za riadenie realizácie služieb/stavebných prác. 
Minimálna požadovaná úroveň štandardu:
Záujemca musí preukázať svoju odbornú spôsobilosť na poskytovanie požadovaného plnenia potvrdením, že má k dispozícii osoby určené na plnenie zmluvy alebo riadiacich zamestnancov (nižšie špecifikovaných expertov) spĺňajúcich stanovené požiadavky, v príslušnom počte. Záujemca predloží zoznam osôb, ktorými preukazuje svoju odbornú spôsobilosť, formou vyplneného formulára „Zoznam odborníkov“, ktorý tvorí prílohu súťažných podkladov.  Zoznam musí obsahovať aj informáciu o type zmluvného vzťahu týchto pracovníkov voči záujemcovi (zamestnanec, zamestnanec subdodávateľa, živnostník). 
Ak má záujemca sídlo, miesto podnikania alebo obvyklý pobyt na území iného členského štátu Európskej únie, obstarávateľ uzná pre účely zaradenia do procesu verejného obstarávania aj ekvivalentné doklady  o odbornej spôsobilosti v súlade s platným právom daného štátu záujemcu. Pred podpisom zmluvy, má úspešný uchádzač povinnosť predložiť  obstarávateľovi  ekvivalentné doklady vydané podľa platnej legislatívy iného členského štátu Európskej únie, ktoré budú autorizované príslušnými úradnými orgánmi alebo inštitúciami Slovenskej republiky.

Záujemca preukáže splnenie nasledujúcich minimálnych požiadaviek na expertov:

Expert č. 1: Samostatný elektrotechnik (v počte min. 2 osoby), ktorý musí predložiť:
a)	originál / overenú kópiu dokladu o odbornej spôsobilosti na výkon činnosti samostatný elektrotechnik podľa § 22 vyhlášky č. 508/2009 Z. z. pre vyhradené technické zariadenia elektrické, alebo ekvivalent;
b)	v prípade, ak záujemca nie je súčasným zamestnávateľom príslušného experta, predložením písomnej zmluvy uzavretej medzi záujemcom a expertom o využití odborných kapacít experta pri plnení zmluvy záujemcom, ak sa záujemca stane úspešným v tomto verejnom obstarávaní.

Expert č. 2: Elektrotechnik na riadenie činnosti alebo na riadenie prevádzky (v počte min. 1 osoba), ktorý musí predložiť:
a)	originál / overenú kópiu dokladu o odbornej spôsobilosti na výkon činnosti elektrotechnik na riadenie činnosti alebo riadenie prevádzky podľa § 23 vyhlášky č. 508/2009 Z. z. pre vyhradené technické zariadenia elektrické, alebo ekvivalent;
b)	v prípade, ak záujemca nie je súčasným zamestnávateľom príslušného experta, predložením písomnej zmluvy uzavretej medzi záujemcom a expertom o využití odborných kapacít experta pri plnení zmluvy záujemcom, ak sa záujemca stane úspešným v tomto verejnom obstarávaní.

Expert č. 3: Revízny technik vyhradených technických zariadení (v počte min. 1 osoby), ktorý musí predložiť:
a)	originál / overenú kópiu dokladu o odbornej spôsobilosti na výkon činnosti revízny technik vyhradených technických zariadení podľa § 24 vyhlášky č. 508/2009 Z. z. pre vyhradené technické zariadenia elektrické, alebo ekvivalent;
b)	v prípade, ak záujemca nie je súčasným zamestnávateľom príslušného experta, predložením písomnej zmluvy uzavretej medzi záujemcom a expertom o využití odborných kapacít experta pri plnení zmluvy záujemcom, ak sa záujemca stane úspešným v tomto verejnom obstarávaní.

Expert č. 4 SW pracovník (v počte min. 1 osoby), ktorý musí predložiť:
a)	predložením profesijného životopisu s minimálnym obsahom:
* meno a priezvisko experta,
* dosiahnuté vzdelanie,
* súčasná pracovná pozícia,
*prehľad profesijnej praxe vzťahujúcej sa k plneniu predmetu obstarávania –minimálne 5 rokov,
* vlastnoručný podpis experta.
b)	v prípade, ak záujemca nie je súčasným zamestnávateľom príslušného experta, predložením písomnej zmluvy uzavretej medzi záujemcom a expertom o využití odborných kapacít experta pri plnení zmluvy záujemcom, ak sa záujemca stane úspešným v tomto verejnom obstarávaní.

Osoby, ktorými záujemca preukazuje splnenie tejto podmienky, sa musia podieľať na realizácii zákazky. Títo pracovníci musia byť zároveň uvedení v zmluve.

V prípade, ak záujemca v rámci preukazovania splnenia podmienok účasti poskytuje obstarávateľovi osobné údaje Špecificky uvedených osôb, musí si splniť  svoje povinnosti podľa bodov 35.1 a 35.2 súťažných podkladov. Splnenie tejto podmienky je záujemca povinný obstarávateľovi preukázať predložením Potvrdenia o oboznámení sa s Oznámením o získavaní a spracúvaní osobných údajov, v súlade s bodom  súťažných podkladov

Kompletné podmienky účasti sú uvedené v časti A2 súťažných podkladov